Malmö-stjernen mener lagkompisene misforsto Hareides taktikk
– Vi hadde problemer på venstrekanten, slår Rosenberg fast i et intervju med TV 3 gjengitt av Aftonbladet. Åge Hareide valgte å starte med fem spillere i forsvarsleddet mot Zlatan Ibrahimovic, PSG og den antatte overmakten i Frankrike, men allerede etter drøye tre minutter smalt det. Marco Verratti spilte fri Angel Di Maria på høyresiden. Han fikk fri vei inn mot mål etter det som så ut til å være kommunikasjonstrøbbel mellom Malmö-duoen Yoshimar Yotun og Felipe Carvalho. – Søramerikanerne forsto ikke taktikken. Carvalho skulle bli venstreback når de kom rundt på den siden, men han ble igjen i midten. Det ga PSG store rom, sier Rosenberg. VGs kommentar fra Paris: Opp med hodet - det er noen som har det mye verreFelipe Carvalho ble igjen i garderoben etter pause på Parc des Princes da Hareide la om til mer vante 4-4-2. Rosenberg mener dette fungerte langt bedre selv om MFF slapp inn ett mål også etter hvilen. – Spillerne tok en del feil beslutninger, og jeg tar på meg at jeg kanskje brukte spillere som kanskje ikke var helt klar for dette, sa Hareide til Viasat 4 etter kampen. – Jeg følte at vi var som en bokser som hengte i tauene i første omgang. Hvis vi ikke hadde gjort en forandring hadde vi nok fortsatt med det. Men det ble bedre da vi gikk tilbake til vår vante formasjon med fire bak, sa Hareide til VG tirsdag kveld. Etter kampslutt var den tidligere svenske landslagssjefen, og nå ansvarlig for EM-mirakelet på Island, Lars Lagerbäck, sjeldent frittalende da han omtalte Malmös defensive taktikk som «så dårlig forberedt kan man ikke være». – Malmö gjorde feil jeg aldri hadde akseptert om det var mitt lag. Det kunne blitt både 5-0 og 6-0, sa Lagerbäck til TV 3 ifølge Aftonbladet. Malmös Kari Arnason har vært sentral i Islands opptur under Lagerbäck, og svarte følgende da han sent i går kveld ble konfrontert med kritikken fra sin sjef på landslaget: – Han har nesten alltid rett, så jeg sier ikke imot ham.Malmö-leiren dro rett tilbake til Sverige i natt for å lade opp til helgens bortemøte med Djurgården i Stockholm, men Rasmus Bengtsson måtte bli igjen. Han klarte nemlig ikke levere urinprøve da han ble plukket ut til dopingkontroll og rakk ikke flyet hjem. – Han klarte ikke tisse, sier Viasat-reporter Frida Nordstrand til Expressen. Malmös kommunikasjonssjef Martin Östling forteller at Bengtsson får plass på flyet med klubbens sponsorer som letter fra Paris først i dag.
Allerede etter tre minutter og 33 sekunder virket Malmös drøm om poeng i Paris fjern. Toppscorer Markus Rosenborg (32) mener det tidlige baklengsmålet kom som en følge av at importspillerne ikke forsto taktikken.